CELEX: 22017D1875
Language: el
Date: 2016-03-18 00:00:00
Title: Απόφαση της Μεικτής Επιτροπής του ΕΟΧ αριθ. 45/2016, της 18ης Μαρτίου 2016, για την τροποποίηση του παραρτήματος I (Κτηνιατρικά και φυτοϋγειονομικά θέματα) και του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ [2017/1875]

19.10.2017   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 270/9
               
            ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
      αριθ. 45/2016
      της 18ης Μαρτίου 2016
      για την τροποποίηση του παραρτήματος I (Κτηνιατρικά και φυτοϋγειονομικά θέματα) και του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ [2017/1875]
      Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
      Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
      Εκτιμώντας τα ακόλουθα:
      
                  (1)
               
               
                  Ο εκτελεστικός κανονισμός (ΕΕ) 2015/2295 της Επιτροπής, της 9ης Δεκεμβρίου 2015, για την τροποποίηση του κανονισμού (ΕΚ) αριθ. 2074/2005 όσον αφορά καταλόγους εγκεκριμένων επιχειρήσεων τροφίμων (1) πρέπει να ενσωματωθεί στη συμφωνία για τον ΕΟΧ.
               
            
                  (2)
               
               
                  Η παρούσα απόφαση αφορά νομοθεσία σχετικά με κτηνιατρικά θέματα, ζωοτροφές και τρόφιμα. Η νομοθεσία σχετικά με κτηνιατρικά θέματα, ζωοτροφές και τρόφιμα δεν εφαρμόζεται στο Λιχτενστάιν στον βαθμό που η εφαρμογή της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων επεκτείνεται στο Λιχτενστάιν, όπως διευκρινίζεται στις τομεακές προσαρμογές του παραρτήματος I και στην εισαγωγή του κεφαλαίου ΧΙΙ του παραρτήματος II της συμφωνίας για τον ΕΟΧ. Ως εκ τούτου, η παρούσα απόφαση δεν εφαρμόζεται στο Λιχτενστάιν,
               
            
                  (3)
               
               
                  Τα παραρτήματα I και II της συμφωνίας για τον ΕΟΧ θα πρέπει επομένως να τροποποιηθούν αναλόγως,
               
            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Το παράρτημα I της συμφωνίας για τον ΕΟΧ τροποποιείται ως ακολούθως:
      
                  1)
               
               
                  Στο σημείο 134 [κανονισμός (ΕΚ) αριθ. 2074/2005 της Επιτροπής] του μέρους 1.2 και στο σημείο 53 [κανονισμός (ΕΚ) αριθ. 2074/2005 της Επιτροπής] του μέρους 6.2 του κεφαλαίου Ι προστίθεται η ακόλουθη περίπτωση:
                  
                              «—
                           
                           
                              
                                 32015 R 2295: Εκτελεστικός κανονισμός (ΕΕ) 2015/2295 της Επιτροπής, της 9ης Δεκεμβρίου 2015 (ΕΕ L 324 της 10.12.2015, σ. 5).».
                           
                        
            
                  2)
               
               
                  Στο σημείο 31ια [κανονισμός (ΕΚ) αριθ. 2074/2005 της Επιτροπής] του κεφαλαίου ΙΙ προστίθεται η ακόλουθη περίπτωση:
                  
                              «—
                           
                           
                              
                                 32015 R 2295: Εκτελεστικός κανονισμός (ΕΕ) 2015/2295 της Επιτροπής, της 9ης Δεκεμβρίου 2015 (ΕΕ L 324 της 10.12.2015, σ. 5).».
                           
                        
            Άρθρο 2
      Στο σημείο 54πθ [κανονισμός (ΕΚ) αριθ. 2074/2005 της Επιτροπής] του κεφαλαίου XII του παραρτήματος II της συμφωνίας για τον ΕΟΧ προστίθεται η ακόλουθη περίπτωση:
      
                  «—
               
               
                  
                     32015 R 2295: Εκτελεστικός κανονισμός (ΕΕ) 2015/2295 της Επιτροπής, της 9ης Δεκεμβρίου 2015 (ΕΕ L 324 της 10.12.2015, σ. 5).».
               
            Άρθρο 3
      Το κείμενο του εκτελεστικού κανονισμού (ΕΕ) 2015/2295 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
      Άρθρο 4
      Η παρούσα απόφαση αρχίζει να ισχύει στις 19 Μαρτίου 2016, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
      Άρθρο 5
      Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
      
         Βρυξέλλες, 18 Μαρτίου 2016.
         
            
               Για τη Μεικτή Επιτροπή του ΕΟΧ
            
            
               Ο Πρόεδρος
            
            Claude MAERTEN
         
      
      
         (1)  ΕΕ L 324 της 10.12.2015, σ. 5.
      
         (*1)  Δεν έχουν αναφερθεί συνταγματικές απαιτήσεις.